81st Academy Awards

81st Academy Awards (doslova "81. udeľovanie Cien Akadémie") alebo ľudovo 81. udeľovanie Oscarov bola slávnosť zorganizovaná Akadémiou filmových umení a vied (AMPAS), na ktorej boli ocenené najlepšie filmy za rok 2008. Uskutočnilo sa v nedeľu 22. februára 2009 v Kodak Theatre v Los Angeles, v Kalifornii. Udalosť prenášala v USA televízia ABC. Slávnosť prvýkrát uvádzal austrálsky herec Hugh Jackman.

Najviac, až osem cien za večer získal film Milionár z chatrče, vrátane cien za najlepší film a najlepšiu réžiu (Danny Boyle). S počtom nominácii vedie film Podivuhodný príbeh Benjamina Buttona, celkovo s trinástimi nomináciami, po ňom nasledujú Milionár z chatrče s desiatimi, Temný rytier a Milk, ktoré získali po ôsmich nomináciách, a Doubt, Predčítač a Frost/Nixon, ktoré získali päť nominácií. Animovaný film WALL-E, víťaz v kategórii najlepší animovaný film, získal šesť nominácií, čím sa stal spolu s filmom Kráska a zviera animovaným filmom s najväčším počtom nominácií v histórii Oscarov.

Táto slávnosť bola posledným prenosom Oscarov, ktorý sa uskutoční v analógovom vysielaní predtým, ako v USA prejdú televízie na digitálne vysielanie. To sa uskutoční 12. júna 2009.

 Hlavní víťazi 
 Film 
CenaVíťazProducent Najlepší film  Milionár z chatrče Christian Colson Najlepší cudzojazyčný film Odjazdy – Japonsko Yojiro Takita Najlepší dokument Man on Wire Simon Chinn Najlepší animovaný filmWALL·E                                             Andrew Stanton

 Réžia 
CenaVíťazFilm Najlepšia réžia Danny Boyle Milionár z chatrče

 Herec 
CenaVíťazFilm Najlepší herec v hlavnej úlohe Sean Penn Milk Najlepšia herečka v hlavnej úlohe Kate Winslet Predčítač Najlepší herec vo vedľajšej úlohe Heath Ledger  Temný rytier  Najlepšia herečka vo vedľajšej úlohe Penélope Cruz  Vicky Cristina Barcelona

 Scenár 
CenaVíťazFilm Najlepší originálny scenár Dustin Lance Black Milk Najlepší upravený scenár Simon Beaufoy Milionár z chatrče

 Špeciálne ocenenia 
CenaVíťazPole pôsobnosti Humanitárna cena Jeana Hersholta Jerry Lewis  komédia & humanitárna práca

Kategória:Oscar